
Text rozhodnutia
Súd: Krajský súd Žilina Spisová značka: 24Sd/272/2015 Identifikačné číslo súdneho spisu: 5015201167 Dátum vydania rozhodnutia: 28. 12. 2015 Meno a priezvisko sudcu, VSÚ: JUDr. Zuzana Jančárová ECLI: ECLI:SK:KSZA:2015:5015201167.1 Uznesenie Krajský súd v Žiline, v právnej veci navrhovateľa: T. W., nar. XX.X.XXXX, trvale bytom K. XXX/X, XXX XX K., t. č. v Ústave na výkon trestu odňatia slobody Ružomberok, proti odporkyni: Sociálna poisťovňa, ústredie, so sídlom Ul. 29. augusta č. 8-10, 813 63 Bratislava, o preskúmanie rozhodnutia odporkyne, takto r o z h o d o l : Krajský súd v Žiline p o s t u p u j e vec Krajskému súdu v Košiciach. o d ô v o d n e n i e : Návrh na preskúmanie rozhodnutia vydaného odporkyňou č. XXX XXX XXXX X zo dňa 13.5.2015 bol doručený Krajskému súdu v Žiline spolu s vyjadrením odporkyne zo dňa 15.12.2015 postupom podľa § 219 zákona č. 461/2003 Z.z. o sociálnom poistení dňa 21.12.2015. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 2 O.s.p. v konaní podľa tretej hlavy tejto časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 290d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Zo spisového materiálu v danej veci vyplýva, že predmetom konania je preskúmanie rozhodnutia Sociálnej poisťovne, ústredie v Bratislave o zamietnutí žiadosti o invalidný dôchodok, na preskúmanie ktorého je vecne príslušný krajský súd podľa tretej hlavy piatej časti O.s.p.. V danom prípade má navrhovateľ trvalé bydlisko v Michalovciach, a preto jeho všeobecným súdom je súd určený podľa § 85 ods. 1 O.s.p., ktorý je v obvode Krajského súdu v Košiciach (§ 85a ods. 1 O.s.p.). Nie je teda daná miestna príslušnosť Krajského súdu v Žiline podľa § 246a ods. 2 O.s.p. a miestne príslušným na konanie vo veci je Krajský súd v Košiciach, ktorému bude vec postúpená po právoplatnosti tohto uznesenia. Poučenie: Proti tomuto uzneseniu nie je možné podať odvolanie (§ 246c ods. 1 O.s.p.). V Žiline, dňa 28. decembra 2015 JUDr. Zuzana Jančárová samosudkyňa Za správnosť vyhotovenia: Miriama Talapková

